b'\n_START_ARTICLE_\nSonetni venec pri Slovencih\n_START_SECTION_\nPisci sonetnih vencev\n_START_PARAGRAPH_\n- Josip Stritar (Slovo),_NEWLINE_- Janez Menart (Ovenela krizantema),_NEWLINE_- Kajetan Kovi\xc4\x8d (Sibirski ciklus),_NEWLINE_- Tone Pav\xc4\x8dek (Soneti za sina, Soneti za Marto),_NEWLINE_- Ciril Zlobec (Ljubezen dvoedina, Zaliv),_NEWLINE_- Veno Taufer (Rotitve, \xc5\xbdalostni del veselega venca),_NEWLINE_- France Balanti\xc4\x8d (Venec),_NEWLINE_- Valentin Cundri\xc4\x8d (Na gori spremenjenje: sonetni venec sonetnih vencev),_NEWLINE_- Mitja \xc5\xa0arabon (Sonetni venec sonetnih vencev),_NEWLINE_- Boris A. Novak.\n_START_SECTION_\nValentin Cundri\xc4\x8d: Na gori spremenjenje: sonetni venec sonetnih vencev (1987)\n_START_PARAGRAPH_\nNa gori zvezdne line._NEWLINE_V podobi no\xc4\x8dnega mezga_NEWLINE_vsevdilj sem talec leta._NEWLINE_Slap lisastih vojska_NEWLINE_obljubil je praznine. Mi lakota preti,_NEWLINE_mi vr\xc4\x8d zapu\xc5\xa1\xc4\x8da rane,_NEWLINE_sprelectov slav\xc4\x8dek du\xc5\xa1e pa \xe2\x80\x93_NEWLINE_da so izcela tkane_NEWLINE_prepadne postelje prsti._NEWLINE_Iz milostnih udarcev svet_NEWLINE_postilja v mraku in podne._NEWLINE_Prehodniki so vidna sled,_NEWLINE_apne ude posrebrne_NEWLINE__NEWLINE_Delo je sestavljeno iz petnajst sonetnih vencev, pri \xc4\x8demer vsak venec sestavlja \xc5\xa1tirinajst sonetov, tako da je skupaj vseh sonetov 210._NEWLINE_Zgradba: Klasi\xc4\x8dni, pre\xc5\xa1ernovski sonetni venec ima 14 sonetov, sonet pa 14 verzov. Pri Cundri\xc4\x8du so enote \xc5\xa1tirinajstkrat ve\xc4\x8dje: vsak sonet sestavlja 14 kitic in vsaka izmed njih vsebuje \xc5\xa1tirinajst verzov (torej je posamezni sonet sestavljen takoreko\xc4\x8d iz 14 sonetov). Prva kitica se za\xc4\x8dne s prvim verzom kitice pred njo. 15. sonet ali akrostih sestavljajo vsi za\xc4\x8detni verzi v kiticah in ne v sonetih, pri \xc4\x8demer je ponovno zadnji verz prve kitice ponovljen v prvem verzu druge kitice in tako dalje po vzorcu. Ves \xc4\x8das se pojavlja jambski verz, vendar zlogi glede na \xc5\xa1tevilo niso enotni, ampak se izmenjujejo od \xc5\xa1est do devet zlo\xc5\xbenega verza. Pri Cundi\xc4\x8devi pesnitvi je pri notranji zgradbi Venca vencev zanimivo ujemanje zadnjih zlogov v nekaterih verzih, in sicer pri naslednjih: med prvim petim verzom, med \xc5\xa1estim in desetim, med sedmim in devetim, med enajstim in trinajstim ter dvanajstim in \xc5\xa1tirinajstim verzom v prav vseh sonetih.\n_START_SECTION_\nMitja \xc5\xa0arabon: Sonetni venec sonetnih vencev (1971)\n_START_PARAGRAPH_\nEnajsti sonet_NEWLINE_5_NEWLINE_KRALJICA SI NAD MOJIMI GORAMI_NEWLINE_ob tebi taja se lepota hladna_NEWLINE_skalovij ostrih, kakor da pomladna_NEWLINE_jih pesem bo\xc5\xbea z mehkimi rokavi._NEWLINE__NEWLINE_Odprti so ti brezen sivi dvori,_NEWLINE_po belih kamnih tvoja noga brodi_NEWLINE_in ne boje se gamsov te sprevodi,_NEWLINE_utripa\xc5\xa1 z njimi kakor senca z bori._NEWLINE__NEWLINE_Vihar in dan sta ti poslu\xc5\xa1na brata,_NEWLINE_ti lica no\xc4\x8d z vonjavi mazili,_NEWLINE_macesnom se ob tebi kri razvname._NEWLINE__NEWLINE_Pogledi tvoji vse so prisobili,_NEWLINE_\xc5\xa1e pust prepad te rad v naro\xc4\x8dje vzame;_NEWLINE_DROBTINA SONCA SI IN VSA SI ZLATA._NEWLINE__NEWLINE_Delo sestavlja petnajst sonetnih vencev, ki so sestavljeni iz po petnajstih sonetov, tako da je vseh sonetov v 225. Avtor v svojem delu navede tudi \xc5\xa1tevilo stihov: 3150. Venec vencev, ki je vsebinsko razdeljen na obup in sre\xc4\x8do, je nastajal pet mesecev. Zgradba: Soneti imajo klasi\xc4\x8dno zunanjo zgradbo, rima je oklepajo\xc4\x8da (abba), verz pa za sonet klasi\xc4\x8den jambski enajsterec.\n_START_SECTION_\nFrance Balanti\xc4\x8d: Venec (1940)\n_START_PARAGRAPH_\nXIII_NEWLINE_Gospod, podaril si mi odpu\xc5\xa1\xc4\x8danje,_NEWLINE_\xc4\x8dez krotka usta vino si razlil,_NEWLINE_da bi ljubezni Tvoje se napil,_NEWLINE_da bi pozabil vse poti nekdanje._NEWLINE__NEWLINE_Kot cvet razgrnil predte sem mol\xc4\x8danje,_NEWLINE_moj strah pred Tvojim pla\xc5\xa1\xc4\x8dem je minil,_NEWLINE_tu spal bi rad in naj de\xc5\xbej\xc3\xa0 naliv,_NEWLINE_naj son\xc4\x8dnih \xc5\xbearkov bo\xc5\xbea me igranje._NEWLINE_So bratje bole\xc4\x8dine zakopali,_NEWLINE_z vetrovi grenki zvoki so zbe\xc5\xbeali_NEWLINE_in z moje glave cestni prah izginja._NEWLINE__NEWLINE_In moja pesem v plamen se spreminja,_NEWLINE_lupina sanj vse bolj je sinja, sinja,_NEWLINE_bogat sem kakor tihi glas pi\xc5\xa1\xc4\x8dali._NEWLINE__NEWLINE_Balanti\xc4\x8d se je pisanja sonetnega venca u\xc4\x8dil predvsem pri Pre\xc5\xa1ernu, ampak ga vseeno ni posnemal, ampak je zasnoval lasten na\xc4\x8din pisanja. Vrh pri njemu tvorita sedmi in osmi sonet, v njegovem vencu pa se prepletajo naslednje teme: smrt, narava in Bog. Zgradba in vsebina sta v sonetih povezani simetri\xc4\x8dno, in sicer prvi sonet govori o obupu pred smrtjo \xc5\xa1tirinajsti pa o ljubezenski pomirjenosti in podobno v ostalih dvojicah sonetov. Iz te povezanosti med soneti lahko sklepamo na dovr\xc5\xa1eno kompozicijo Balanti\xc4\x8devega Venca._NEWLINE_Zgradba: Sonet ima klasi\xc4\x8dno zgradbo iz dveh kvartin in dveh tercin. Rima je oklepajo\xc4\x8da (abba). V tercetnem delu se pojavljajo jambski enajsterci, v kvartetnem pa se glede na rimo izmenjujejo deset in enajst zlo\xc5\xbeni jambski verzi.\n_START_SECTION_\nViri in literatura\n_START_PARAGRAPH_\nValentin Cundri\xc4\x8d, 1987: Na gori spremenjenje. Sonetni venec sonetnih venec. Jesenice: /_NEWLINE_Mitja \xc5\xa0arabon, 1971: Sonetni venec sonetnih venec. Ljubljana: DZS._NEWLINE_France Balanti\xc4\x8d, 1944: Venec. Ljubljana: /'